﻿ CALITATEA VIEŢII SALARIAŢII ROMÂNI – CÂŞTIGĂTORI ŞI PERDANŢI AI TRANZIŢIEI MIHNEA PREOTESI upă prăbuşirea regimurilor comuniste, ţările foste socialiste, între care şi România, s-au confruntat cu creşteri substanţiale D ale inegalităţilor în distribuţia veniturilor. Cei şaisprezece ani de tranziţie au determinat schimbări importante în configuraţia distribuţiei veniturilor salariale, în sensul creşterii diferenţierii acestora, fenomen ce a avut un impact direct asupra nivelului de trai al gospodăriilor de salariaţi. În România de astăzi, gospodăriile de salariaţi reprezintă o categorie foarte eterogenă, atât din punctul de vedere al nivelului veniturilor, cât şi din cel al stilului de viaţă. În acest context, vom analiza efectele diferenţiate ale unor politici cu impact global, subsumate unor deziderate, precum stabilizarea macroeconomică, asupra unor categorii de gospodării de salariaţi. De asemenea, ne propunem o analiză a impactului politicilor salariale ale firmelor, incluzând atât beneficii monetare cât şi nemonetare, asupra consumului salariaţilor. În fapt, ceea ce ne propunem în final este să răspundem la întrebarea: Ce categorii de salariaţi pot fi consideraţi pierzători ai tranziţiei şi care sunt câştigătorii tranziţiei? După prăbuşirea regimului comunist, România s-a confruntat cu creşteri substanţiale ale inegalităţilor în distribuţia veniturilor, ca şi celelalte ţări din Europa de Est. Veniturile salariale, deşi au scăzut ca pondere în totalul veniturilor populaţiei, au rămas în continuare sursa cea mai importantă de venit. Cei şaisprezece ani de tranziţie au determinat schimbări importante în configuraţia distribuţiei veniturilor salariale, în sensul creşterii diferenţierii acestora, fenomen ce a avut un impact direct asupra nivelului de trai al gospodăriilor de salariaţi. În România de astăzi, gospodăriile de salariaţi reprezintă o categorie foarte eterogenă, atât din punct de vedere. al nivelului veniturilor, cât şi din punct de vedere al stilului de viaţă. Acţiunea unor combinaţii de factori socioeconomici, al căror impact general este filtrat prin grila unor contexte particulare de viaţă, generează anumite tipuri de modele de consum. Pe de altă parte, anumite măsuri de politică socială şi de politică economică influenţează, chiar dacă în mod diferenţiat, categoria salariaţilor şi a gospodăriilor de salariaţi, în ansamblul lor. În acest context, vom analiza efectele diferenţiate ale unor politici cu impact global, subsumate unor deziderate, precum stabilizarea macroeconomică, asupra unor categorii de gospodării de salariaţi. CALITATEA VIEŢII, XVII, nr. 3–4, 2006, p. 213–232 214 MIHNEA PREOTESI 2 De asemenea, ne propunem o analiză a impactului politicilor salariale ale firmelor, incluzând atât beneficii monetare, cât şi nemonetare asupra consumului salariaţilor. În fapt, ceea ce ne propunem în final este să răspundem la întrebarea: Ce categorii de salariaţi pot fi consideraţi pierzători ai tranziţiei şi care sunt câştigătorii tranziţiei? Acest demers se bazează, în mare măsură, pe rezultatele cercetării realizate în cadrul temei de plan „Politici sociale şi economice cu impact asupra consumului 1 populaţiei”, coord. dr. Mariana Stanciu, ICCV, 2005 , folosind şi rezultate ale altor cercetări la care am participat în cadrul ICCV, ce vor fi nominalizate în cuprinsul acestui articol. ELEMENTE ALE POLITICII SALARIALE A REGIMULUI COMUNIST DIN ROMÂNIA – PREMISE ALE CREŞTERII DIFERENŢIERII SALARIALE DE DUPĂ 1989 Demersurile statului socialist de dezvoltare industrială şi modernizare a ţării, susţinute de un nivel ridicat al investiţiilor statului, au condus la o creşterea economică susţinută în România, între anii 1950–1970. Ca urmare, standardul de viaţă a atins punctul său maxim în România socialistă în prima parte a deceniului al şaptelea. Pe de altă parte, chiar şi în condiţiile acestei creşteri economice susţinute, statul socialist, prin pârghiile de control direct al salariilor, pe care le deţinea, a menţinut aceste salarii la un nivel relativ scăzut, standardul de viaţă al populaţiei fiind menţinut la un nivel rezonabil printr-o „politică socială destul de generoasă, orientată spre echilibrarea standardului de viaţă, extrem de fragil în condiţiile unor venituri directe scăzute” (în C. Zamfir, coord., 1999, p. 35). Criza structurală, apărută în toate economiile socialiste pe la începutul anilor ’80, a cunoscut în România un nivel şi o configuraţie particulară. Criza economiei româneşti a atins un nivel mai ridicat decât în majoritatea celorlalte ţări socialiste, datorită inadecvării răspunsului politicii economice la o asemenea situaţie de criză. Spre deosebire de alte ţări socialiste vecine, precum Ungaria sau Yugoslavia, unde, ca răspuns la această criză structurală a sistemului economic socialist, au fost iniţiate anumite reforme economice, regimul comunist din România a rămas inflexibil în conservatorismul său ideologic. În ceea ce priveşte politica salarială, odată declanşată criza, în condiţiile în care preţurile au început să crească într-un ritm relativ scăzut, dar continuu, salariile au fost ţinute sub un control sever, creşterea lor nominală neacoperind 1 Raport de cercetare, ICCV, Politici sociale şi economice cu impact asupra consumului populaţiei, coord. dr. Mariana Stanciu, www.iccv.ro. 3 SALARIAŢII ROMÂNI 215 creşterea preţurilor şi ducând la o scădere a nivelului de viaţă al salariaţilor şi, deci, al majorităţii unei populaţii cvasisalariale. În acelaşi timp, a fost promovată o politică de accentuare a egalitarismului veniturilor, prin controlul şi mai strict al diferenţierii salariilor. Raportul dintre cel mai mare salariu şi salariul minim a fost stabilit prin lege la 5,5. Este interesant de remarcat că în alte ţări socialiste, unul dintre răspunsurile la criza economică a fost stimularea eficienţei economice, prin creşterea 2 diferenţierilor de venituri . Pentru a exemplifica diferenţierea mai scăzută a salariilor din România, faţă de alte ţări socialiste din Europa Centrală şi de Est se pot compara coeficienţii Gini calculaţi pentru câştiguri, care, în special în România, dar şi în celelalte ţări socialiste incluse în comparaţie, erau în anul propus pentru comparaţie (1989) într- o măsură foarte importantă, câştiguri salariale. Astfel că, în România acest coeficient Gini este în 1989, de 0,155, comparativ cu 0,268 în Ungaria, 0,204 în 3 Cehia şi 0,207 în Polonia . Sistemul de salarizare al României de dinainte de Revoluţie era, aşadar, unul rigid şi foarte strict reglementat. Pe de altă parte, dacă diferenţierea salariilor „pe verticală” era una destul de scăzută, existau diferenţieri „pe orizontală” între salariaţii diferitelor ramuri economice, salariaţi care, chiar în situaţia unor condiţii de muncă şi a unui grad de calificare comparabile, primeau salarii diferenţiate, în funcţie de importanţa economico-socială a ramurilor respective. Această ierarhie a importanţei se baza pe criterii ce pot fi considerate ca fiind, în mare parte, noneconomice, criterii de ordin politico-ideologic. În general, întreprinderile mari erau plasate pe poziţii superioare de salarizare, indiferent de eficienţa lor economică. Pe lângă faptul că nu stimula eficienţa economică a întreprinderilor, un asemenea sistem a contribuit la rigidizarea pieţei muncii. După prăbuşirea regimurilor comuniste, ţările foste socialiste s-au confruntat cu creşteri substanţiale ale inegalităţilor în distribuţia veniturilor. Presiunea spre diferenţierea salariilor exercitată de mecanismele unei pieţe în curs de liberalizare a fost cu atât mai importantă cu cât a fost mai rigid reglementat sistemul de menţinere artificială a egalitarismului acestora. În consecinţă, în contextul amintit mai sus, dinamica diferenţierii salariale a fost una importantă în România de după 1989. 4 Între elementele care au generat creşterea inegalităţii pot fi amintite : – eliminarea subvenţiilor la produse alimentare de bază, dar şi la combustibil şi energie electrică (afectând sever segmentul populaţiei sărace); 2 De exemplu, în unele ţări din Uniunea Sovietică, precum Lituania, Moldova, Azerbaidjan, Georgia, raportul salariu minim/salariu mediu a scăzut între 1980 şi 1989, cu peste 25% – sursa datelor, Unicef, 1997, apud. C. Zamfir în C. Zamfir, coord., 1999, p. 37. 3 Sursa datelor: Simona Ilie, 2004. 4 Ilie, Simona, 2004. 216 MIHNEA PREOTESI 4 – liberalizarea salariilor, ceea ce a condus la diferenţierea acestora în funcţie de calificare, experienţă şi performanţe profesionale; – ocuparea în sectorul privat, dată fiind productivitatea muncii mai ridicată care îi este caracteristică; – dezvoltarea sectorului informal prin creşterea disproporţionată a veniturilor celor implicaţi, comparativ cu cei care nu sunt implicaţi şi prin mecanismele de dezvoltare pe care acesta le incumbă. În altă ordine de idei, unul dintre factorii importanţi care influenţează evoluţia inegalităţii distribuţiei veniturilor este modul în care evoluează economia ţării. O economie în dezvoltare oferă mai multe premise favorabile gestionării cu succes a problemelor inegalităţii şi inechităţii sociale, decât una în recesiune: „în timp ce prima îşi pune problema modului în care distribuie creşterea de venit, cea de-a doua este preocupată de împărţirea pierderii de venit” (Kolodko (1999), apud. Ilie, 2004). O ilustrare a unei asemenea relaţii este oferită de analiza evoluţiei indicelui Gini în fostele ţări comuniste aflate în afara spaţiului exsovietic. Acest indice care măsoară inegalitatea veniturilor a cunoscut o creştere relativ moderată în toate aceste ţări, cu două excepţii, reprezentate tocmai de ţările în care căderea economiei de după 1989 a fost mai importantă, atât ca nivel, cât şi ca perioadă, şi anume, Bulgaria şi România. În cele două ţări amintite, indicele Gini a cunoscut creşterea cea mai spectaculoasă în perioada de tranziţie, ajungând, după 16 ani de tranziţie, de la un nivel sub media europeană a statelor bunăstării europene, atins în perioada comunistă la limita superioară a valorilor acestui indice, în contextul amintit. Evoluţia indicelui Gini în câteva ţări fost-comuniste 1989 1991 1993 1995 1997 2000 2001 Venituri Republica Cehă 0,198 - 0,214 0,216 0,239 0,231 0,237 Ungaria 0,225 0,209 0,231 0,242 0,254 0,259 0,272 Polonia 0,275 0,265 0,317 0,321 0,334 0,345 0,341 Bulgaria 0,233 - 0,335 0,384 0,366 0,332 0,333 România 0,237 0,258 0,267 0,306 0,305 0,31 0,353 Sursa: INS, World development indicators, WB, 2002, apud. Ilie, 2004. În România, ca şi în celelalte ţări în tranziţie, veniturile salariale au cunoscut o depreciere masivă, în termeni reali, în primii anii de după 1990. Salariul minim este însă cel care a înregistrat cea mai accentuată depreciere în primii 10 ani ai tranziţiei. În anul 1994, acesta ajunsese la 35% din valoarea aferentă anului 1990, iar în anul 1999 acesta reprezenta mai puţin de 30% din valoarea aferentă anului 1990. Veniturile salariale medii au urmat o evoluţie asemănătoare cu cea a salariului minim, însă cu o dinamică diferită: în perioadele în care salariul mediu s-a depreciat, ritmul deprecierii a fost mai lent, pe când, în perioadele 5 SALARIAŢII ROMÂNI 217 consecutive unei creşteri economice, ritmul de creştere al acestuia a fost mai ridicat decât al salariului minim. Rezultatul a fost că deprecierea maximă a salariului mediu, înregistrată tot în anul 1999, a fost de „numai” 42%, faţă de cota minimă înregistrată, în acelaşi an, de salariul minim, care s-a depreciat cu aproape 72%, în termeni reali, faţă de valoarea aferentă acestuia în anul 1989. Acest decalaj între ritmul de creştere al salariului mediu şi cel al salariului minim s-a menţinut şi chiar s-a accentuat, în anumite perioade. Începând cu anul 2000, salariul minim a crescut într-un ritm mai susţinut decât cel mediu, recuperând o parte din decalaj, acest lucru întâmplându-se şi ca urmare a angajamentului politic inclus în Programul Economic de Preaderare la Comunitatea Europeană. Anii 2002 şi 2003 au reprezentat momente importante în reducerea acestui decalaj. În anul 2002, creşterea în valoare reală a salariului minim, a fost de 49,8% faţă de 2001, în timp ce creşterea salariului mediu a fost de doar 2,1%. Tendinţa respectivă a continuat să se manifeste şi în 2003, când salariul minim a ajuns să fie cu 5 89,1%, mai mare în termeni reali, faţă de 2001, iar cel mediu, cu doar 13,1% mai mare. O consecinţă a creşterii salariului minim, în ultimii patru ani, este faptul că acesta are, în prezent, o valoare reală mai mult decât dublă faţă de cea aferentă anului 2001. Cu toate acestea şi în prezent, valoarea salariului minim este relativ scăzută, în raport cu cea înregistrată în majoritatea ţărilor în tranziţie, şi în raport cu gradul de acoperire a trebuinţelor unui trai decent. Deşi în prezent există diferenţe importante din punctul de vedere al nivelului salariului minim şi între state mai vechi ale Uniunii Europene, iar ţările în tranziţie nou admise sau în curs de aderare, poate cu excepţia Sloveniei, au încă un drum lung de parcurs, în sensul apropierii de statele vestice, pentru România şi Bulgaria, după cum se vede şi din datele din tabelul de mai jos, acest drum pare a fi mai lung şi mai anevoios. Nivelul salariului minim, în câteva ţări europene, ianuarie 2004 (euro) LuxemburMarea Olanda Franţa Grecia Spania Ţări europene g Britanie 1403 1265 1173 1083 605 573 ale fostului Slovenia R. UngariPolonia RomâniBulgariŢări bloc comunist Cehă a a a 471 207 191 177 69 61 Sursa: Eurostat (apud. Ilie, S., 2004). 5 Sursa datelor: prelucrări după date INS – Anuarul statistic, 2004 şi MMSSF – www.mmssf.ro. 218 MIHNEA PREOTESI 6 POLITICA SALARIALĂ. SALARIUL MINIM ÎNTRE DEZIDERATELE POLITICII SOCIALE ŞI CONSTRÂNGERILE POLITICII ECONOMICE Declinul general al economiei a reprezentat principala cauză a scăderii veniturilor salariale şi unul dintre principalii factori responsabili de scăderea constantă a numărului de salariaţi, începând cu anul 1991. Căderea economică cea mai puternică s-a înregistrat în primii trei ani ai tranziţiei, în anul 1992 înregistrându-se cel mai mic nivel al PIB, comparativ cu 1989 (75% din valoarea reală a PIB din 1989). În acelaşi timp, politica salarială şi, în special, politica salariului minim a influenţat în mod direct o mare parte a salariaţilor, cu atât mai mult cu cât: – pe de o parte, numărul salariaţilor remuneraţi cu salariul minim pe economie a cunoscut o creştere importantă, de la 1,97% din numărul total de salariaţi, în anul 1994 la 12,3% dintre salariaţi, în anul 2004 (INS, 2004). – pe de altă parte, chiar dacă ponderea sectorului privat în economie a crescut continuu în ultimii 15 ani, o parte importantă a salariaţilor lucrează încă, în sectorul „de stat”, aflându-se aşadar, sub impactul direct al politicilor salariale. Politica salarială reprezintă unul dintre instrumentele importante prin care statul modern îşi modelează atât politica sa economică cât şi pe cea socială. Deşi nivelul salariului reprezintă regulatorul principal al pieţei muncii, aceasta este restricţionată şi de multe condiţionări extraeconomice. Piaţa muncii este configurată, de pildă, de determinanţi demografici, precum structura pe vârste şi sexe a populaţiei. În plus, într-un stat al bunăstării capitalist – reper şi model asumat şi de către România – preţul forţei de muncă are o determinare economică şi una socială, materializate prin reglementările privind nivelul minim acceptat al acestuia şi prin reglementările privind condiţiile de muncă şi de salarizare. Un rezultat important al acestei intervenţii a statului pe piaţa muncii este stabilirea unui nivel minim garantat al preţului forţei de muncă, a aşa-numitului salariu minim garantat. Deşi în majoritatea statelor europene se menţine această practică a stabilirii unui salariu minim garantat, există şi ţări, precum Germania, care au renunţat la fixarea unui salariu minim garantat. Politica salariului minim reprezintă un subiect important de dezbatere, atât în rândul specialiştilor, cât şi al politicienilor. În general, este recunoscută importanţa politicilor salariale şi, îndeosebi, cea a protecţiei puterii de cumpărare a salariului minim, mai cu seamă în condiţiile adevăratelor şocuri economice, cu impact social important, ale tranziţiei, generate ca rezultat al unei schimbări fundamentale de optică economică, precum acţiunea de liberalizare a preţurilor. Totuşi, obiecţia principală adusă menţinerii unui salariu minim stabilit de guvern este aceea că se încalcă principiul determinării de către piaţă a nivelurilor salariale. Pe de altă parte, un alt argument împotrivă ar fi acela că politica stabilirii unui salariu minim obligatoriu creează prermisele menţinerii unei rate ridicate a şomajului. 7 SALARIAŢII ROMÂNI 219 Pornind de la constatarea că, în ţările dezvoltate, legislaţia privind salariul minim tinde să devină, mai degrabă, o modalitate de protejare a lucrătorilor neorganizaţi sau ocazionali, decât un important instrument de atenuare a sărăciei, autorii unui studiu privind piaţa forţei de muncă în ţările în tranziţie (R. Jackman şi M. Rutkovski în N. Barr, 1994, p.174) consideră că, „pe măsură ce economia începe să se redreseze, amploarea folosirii politicii salariului minim trebuie redusă, iar salariul minim trebuie chiar să fie abolit”. Luând, totuşi, în calcul ipoteza susţinerii salariului minim legal, se pune problema relaţiei acestuia cu pragul de sărăcie. Diverşi autori, între care şi cei citaţi mai sus consideră că, în cazul unor condiţii nefavorabile ale pieţei forţei de muncă, salariul minim ar trebui să scadă, pentru a reduce efectele sale dăunătoare asupra angajării forţei de muncă. Salariul minim nu poate însă să scadă mult sub limita de sărăcie, din mai multe considerente, şi anume: – este greu de acceptat, din punct de vedere etic şi politic ca persoanele care sunt angajate în muncă să aibă un nivel de trai mai scăzut decât cel al şomerilor sau al pensionarilor; – pe de altă parte, pe termen scurt, este dificil din punct de vedere financiar- administrativ să se suplimenteze un salariu minim inadecvat cu un sprijin menit să aducă pe lucrătorii slab plătiţi la nivelul reţelei de asigurări sociale. A lega în mod automat nivelul salariul minim de cel al pragului de venit ce delimitează limita sărăciei, va conduce, în cazul oricărei creşteri a salariului minim, la o creştere corespunzătoare a multor prestaţii sociale băneşti, ceea ce ar putea să conducă la costuri bugetare nesustenabile. O altă problemă este cea a responsabilităţii protecţiei sociale a familiilor cu copii. Dacă în ţările foste comuniste statul este încă principalul responsabil al protecţiei familiilor cu copii, în Occident, întreprinderile, mai degrabă decât statul, au un rol foarte important în acest sens. Acestea sunt, în mare măsură, responsabile pentru acordarea de servicii adresate familiilor cu copii, pornind de la concedii de maternitate până la grădiniţe finanţate de întreprinderi. În ceea ce priveşte România, contextul general este comparabil cu cel din celelalte ţări în tranziţie. Există însă anumite elemente particulare privind evoluţia salariului minim şi politica salarială în general, elemente de care ar trebui să se ţină seama în orice analiză a eficienţei şi pertinenţei unor politici publice, precum cele salariale. RAPORTUL COŞ MINIM DE CONSUM – SALARIU MINIM Coşul minim de consum reprezintă un element esenţial de fundamentare a salariului minim pe economie, a politicii salariale şi a altor politici în domeniul social. Coşul minim de consum a fost definit de către specialişti ai INS, ai Guvernului şi ai altor instituţii abilitate în acest sens. De asemenea, s-a stabilit obligativitatea evaluării şi publicării trimestriale a valorii sale prin Ordonanţa de 220 MIHNEA PREOTESI 8 Urgenţă nr. 217/24 noiembrie 2000. Această obligativitate a evaluării şi publicării coşului de consum a fost abrogată, tot printr-o ordonanţă de urgenţă, pe 23 martie 2004, probabil din motive ce vizează imposibilitatea Guvernului de a susţine, din punct de vedere bugetar, măsurile de protecţie socială ce presupun prestaţii băneşti corelate cu valoarea acestui coş minim de consum. În practica mondială există multe cazuri care demonstrează utilitatea folosirii unui instrument precum coşul minim în vederea fundamentării politicilor de reducere a sărăciei. În Europa, Belgia reprezintă un exemplu de succes în utilizarea acestui instrument pentru dimensionarea politicilor sale sociale, în vederea reducerii ratei de sărăcie. În Săptămâna financiară (Ionuţ Bălan, S. fin. Nr. 9/sept. 2005) este analizată problematica salariului minim în România, în context european. Analiza porneşte de la concluziile unui raport recent al Blocului Naţional Sindical (BNS), conform căruia „degradarea nivelului de trai al gospodăriilor de salariaţi este şi rezultatul refuzului constant de a utiliza instrumente precum coşul minim de consum în fundamentarea politicii salariului minim şi politicii sociale”. BNS solicită începerea de urgenţă a negocierilor pentru stabilirea salariului minim pe 2006 şi propune majorarea acestuia de la 310 la 426 de lei (noi), arătând că legea obligă la prezentarea în Parlament, la începutul lui octombrie al fiecărui an, a proiectului bugetului de stat. Gruparea sindicală, considerând că salariul minim este un instrument important în fundamentarea bugetului, atrage atenţia că întârzierea unor astfel de discuţii ar putea genera efecte negative pentru România, inclusiv din perspectiva integrării europene. Sindicaliştii argumentează urgenţa demarării unui asemenea demers prin raportarea salariului minim la valoarea actualizată a coşului minim de consum, care, actualizată în iulie 2005, era de 857 de lei noi pentru o gospodărie de salariaţi formată din doi adulţi şi doi copii aflaţi în întreţinere. Este interesant de remarcat că valoarea coşului de consum pentru gospodăria de acest tip la care face referire documentul BNS este concordantă cu rezultatele calculelor realizate în cadrul ICCV de către dr. Adina Mihăilescu, rezultate la care se va face referire mai jos. Conform datelor statistice citate de BNS, aproximativ 28% dintre lucrătorii români sunt plătiţi cu salariul minim pe economie, ceea ce reprezintă un argument în plus în favoarea necesităţii majorării acestui venit la un nivel care să acopere măcar coşul minim de consum. Chiar dacă datele INS indică faptul că doar un procent de 13–14% dintre salariaţi ar fi remuneraţi la nivelul salariului minim pe economie, există anumite semnale că această cifră ar putea fi subdimensionată. Unul dintre acestea ar putea fi proporţia importantă a celor care lucrează „la negru” şi proporţia importantă a celor care, lucrând pe piaţa informală a muncii, primesc un salariu minim pe economie, sau chiar unul sub valoarea acestuia. 6 Chiar şi dacă admitem ca real faptul că doar un procent de 13% dintre salariaţi ar fi remuneraţi cu un salariu minim pe economie, acest procent tot ar fi 6 12,8%, conform INS, 2004. 9 SALARIAŢII ROMÂNI 221 unul mare, în context european unde, spre exemplu, tot conform sursei citate, în Slovacia, Irlanda, Olanda, Cehia şi Polonia, sub 5% dintre angajaţi sunt remuneraţi cu un salariu mai mic sau egal cu cel minim pe economie. Pe de altă parte, în perspectiva apropiatei integrări europene, ar trebui stabilită o politică a salariului minim pentru 2007, astfel încât România să atingă cel puţin nivelul celui mai mic salariu minim din cele 25 de state membre UE, la paritatea puterii de cumpărare. În altă ordine de idei, deţinerea unui loc de muncă reprezintă o cale necesară de asigurare împotriva riscului de sărăcie şi excluziune socială, dar nu întotdeauna suficientă, în special în cazul familiilor cu două sau mai multe persoane dependente de un singur salariat. Cu toate că valoarea reală a salariului minim s-a dublat în ultimii patru ani, nivelul actual al salariului minim în România este unul foarte scăzut, în context european. Sindicaliştii citaţi în articolul respectiv consideră că diferenţele dintre nivelul de trai din România şi cel din ţările UE sunt evidente şi, dacă nu se vor lua măsuri de remediere a acestei situaţii înainte de integrare, este de presupus că, după momentul integrării, o bună parte dintre resursele comunitare alocate României se vor focaliza spre reducerea excluziunii sociale. Acest fapt ar putea accentua dezacordul populaţiei europene în ceea ce priveşte integrarea ţării noastre în UE. Ionuţ Bălan („Săptămâna Financiară” nr. 9/sept 2005) aduce câteva argumente pentru a combate logica BNS în ceea ce priveşte politica salariului minim şi coşul minim de consum. Între aceste argumente este amintit şi punctul de vedere al FMI, conform căruia „de la majorarea salariului minim încep derapajele”. Autorul îşi susţine relativa afinitate cu un asemenea punct de vedere însă, pe lângă aceste dezavantaje, pune în balanţă şi avantajele unui salariu minim în creştere. Astfel încât o creştere a salariului minim ar putea restrânge atât subremunerarea forţei de muncă, cât şi partea de salariu pe care angajaţii o primesc la negru. Un asemenea fapt, consideră autorul citat, ar putea fi chiar în interesul politicii fiscale. Pe de altă parte, autorul citat îşi exprimă şi acordul de principiu cu ideea exprimată în Raportul BNS, şi anume, că deţinerea unui loc de munca reprezintă cea mai eficientă cale de asigurare împotriva riscului de sărăcie şi excluziune socială. În ceea ce priveşte cazul României, această dispută ce articulează argumentaţii pro şi contra menţinerii unui nivel scăzut al salariului minim poate fi definită ca echilibrată din punctul de vedere al celor două tipuri de argumente, la nivel teoretic. Forţa argumentelor care postulează necesitatea creşterii nivelului salariului minim creşte însă în raport cu specificitatea analizei relativ la realitatea socială concretă a României de azi. O analiză realizată în cadrul ICCV într-o perspectivă normativă relevă că, pentru o familie alcătuită din patru persoane (părinţi, plus doi copii minori) un 222 MIHNEA PREOTESI 10 venit salarial mediu net şi alocaţiile cuvenite copiilor au putut acoperi, în toată perioada 1990–2002, doar o parte din necesarul unui trai decent, această parte oscilând între un maxim de 71%, în 1990 şi un minim de 40%, în 1999 (Mihăilescu 7 . Dacă în octombrie 1990, un venit salarial mediu net la nivelul A., 2004) economiei naţionale plus alocaţiile a doi copii permiteau unei familii să-şi acopere necesarul de consum estimat pentru minimul de subzistenţă, în continuare, veniturile respective s-au aflat cu mult sub acest tip de minim. Aşadar, începând din 1990, un salariu mediu pe economie plus alocaţiile cuvenite la doi copii nu mai acoperă cerinţele unui trai decent, pentru o familie de patru persoane, iar începând din anul 1993, familia care dispune de asemenea venituri nu poate acoperi nici măcar cerinţele minimului de subzistenţă. În ceea ce priveşte suma aferentă nivelului minim decent al consumului de bunuri alimentare, nealimentare şi servicii, în luna decembrie a anului 2004, nivel 8 , pentru un salariat, aceasta calculat în cadrul ICCV de către dr. Adina Mihăilescu este de 4 238 800 lei vechi. Aşadar, gospodăria formată dintr-un salariat singur remunerat cu un salariu cu 40% peste nivelul salariului minim pe economie nu îşi poate asigura din această sursă de venit un trai decent!! În ceea ce priveşte minimul de subzistenţă, în luna decembrie a anului 2004, pragul corespunzător pentru un salariat a fost de 3 151 717 lei vechi, aşadar, aproximativ la nivelul salariului minim. În luna decembrie 2004, puterea de cumpărare a veniturilor băneşti medii lunare, pe o persoană (lei), a fost de 98,1% – prin raportarea venitului mediu al unui cap de gospodărie salariat la nivelul minim decent şi de 131,9% – prin raportarea venitului mediu al unui cap de gospodărie salariat la nivelul minim de 9 . subzistenţă Dimensiunea suplimentară avută în vedere la stabilirea pragul corespunzător minimului decent este cea a cheltuielilor pentru dezvoltarea şi participarea individului în societate, pentru întreţinerea unui aşa-numit „statut social“. Această dimensiune este însă slab reprezentată ca pondere, un argument în acest sens reprezentându-l faptul că pentru familia de doi salariaţi cu doi copii, chiar şi în cheltuielile corespunzătoare traiului decent, cheltuielile pentru recreere şi cultură reprezintă numai 2,4% din total (Mihăilescu A., 2004, p. 24). În consecinţă, postulând un comportament de consum raţional, gospodăriile ale căror venituri le asigură, cel mult, un astfel de „trai decent”, adică majoritatea gospodăriilor de salariaţi din România actuală, sunt constrânse să adopte un model 7 Rezultatele acestei cercetări sunt publicate, în mare parte, în Mihăilescu A.: Minimul de trai şi costurile sociale. Concepte operaţionale în analiza calităţii vieţii, Iaşi, Editura A ’92, 2004. 8 Raport de cercetare, ICCV: Politici sociale şi economice cu impact asupra consumului populaţiei, coord. dr. Mariana Stanciu, www.iccv.ro. 9 Sursa datelor privind venitul bănesc mediu lunar pe o persoană: Veniturile şi consumul populaţiei trimestrul IV 2004, I.N.S., Bucureşti, 2005, tabelul 7, pg. 38. Minimul decent şi de subzistenţă au fost calculate prin metoda normativă în cadrul ICCV, autor dr. Adina Mihăilescu. 11 SALARIAŢII ROMÂNI 223 de consum în cadrul căruia consumul cultural şi cel destinat recreerii sunt mult subdimensionate, atât în raport cu necesităţile autopercepute, cât şi relativ la contextul european. În sprijinul unei astfel de idei pot fi citate rezultate ale unor anchete privind satisfacţia în ceea ce priveşte posibilităţile de petrecere a timpului liber şi modul concret în care este petrecut timpul liber. Potrivit rezultatelor unei asemenea anchete, 36% dintre cei care consideră că veniturile le ajung pentru un trai decent consideră posibilităţile de petrecere a timpului liber ca proaste şi doar 31% dintre aceştia le consideră bune sau foarte 10 . În ceea ce priveşte preocupările de timp liber, este interesant de remarcat în bune ce măsură activităţile care presupun cheltuieli băneşti mai importante au fost abandonate în favoarea celor gratuite sau foarte ieftine. Dacă în anul 1990, 53% dintre cei intervievaţi îşi petreceau timpul liber făcând excursii la sfârşit de săptămână, procentul acestora ajunge la doar 19% în anul 1999. Un indicator al corelaţiei puternice dintre nivelul veniturilor şi modul de petrecere a timpului liber este şi faptul că 64% dintre cei care declară că veniturile le ajung pentru un trai decent nu merg deloc în excursii, în timp ce pentru cei cărora veniturile le ajung doar pentru strictul necesar, procentul respectiv este de 82%. Pe de altă parte, doar 11 . De asemenea, 3% dintre cei din prima categorie declară că merg des în excursii procentul celor care îşi petreceau timpul liber întâlnindu-se cu prietenii şi participând la petreceri scade de la 92%, în 1990 la 69%, în 1999. Relaţiile dintre nivelul veniturilor standard în România şi minimul decent, respectiv minimul de subzistenţă normat în cadrul ICCV (A. Mihăilescu) – minim aferent diverselor tipuri de familii – reflectă o situaţie cu atât mai incompatibilă cu 12 profilul unui stat al bunăstării cu cât datele respective se raportează la un concept destul de restrictiv al unui trai acceptabil. Incapacitatea veniturilor salariale medii de a susţine condiţiile unui trai decent, cronicizată în ultimii ani, corelată cu incapacitatea veniturilor salariale minime de a susţine chiar subzistenţa unei familii cu un anumit raport de dependenţă economică, poate avea, pe termen lung, consecinţe negative serioase asupra dezvoltării sociale. Problema este cu atât mai serioasă cu cât majoritatea veniturilor salariale, peste 60% dintre acestea, se găsesc la un nivel undeva între salariul minim şi cel mediu. Scăderea drastică a valorii reale a veniturilor salariale pentru majoritatea salariaţilor reprezintă un factor esenţial al menţinerii unei stări de vulnerabilitate 10 Diagnoza calităţii vieţii, ICCV, 1999, coord. prof. dr. Ioan Mărginean, apud. Laureana Urse, p. 302, în Ioan Mărginean, Ana Bălaşa, coord., 2002. 11 Ibidem, p. 313. 12 Pragurile de venituri sau de cheltuieli corespunzătoare minimului de trai decent sau subzistenţei reprezintă reperele necesare definirii şi cuantificării sărăciei. Dacă pentru statele bunăstării, sărăcia este calculată ca sărăcie relativă, raportându-se la standardul mediu de viaţă al populaţiei, pentru ţările cu un standard de viaţă modest şi cu o rată mare a sărăciei, perspectiva este una absolută şi metoda corelativă de calcul este cea normativă. 224 MIHNEA PREOTESI 12 ridicată în faţa riscului sărăciei pentru un număr foarte mare de oameni. În aceste condiţii, orice conjunctură nefavorabilă, care generează un dezechilibru de o anume gravitate între venituri şi trebuinţele de consum poate determina migraţia unei gospodării din starea de nevoie temporară în starea de sărăcie. Procesul de pauperizare nu se realizează prin simpla scădere a veniturilor sub nivelul unui anume prag prestabilit (absolut sau relativ), el debutează mult înainte, atunci când unul sau mai mulţi factori de precarizare încep să pună în pericol echilibrul vieţii individuale şi familiale (Hainard ş.a., 1990, p. 33). În acest sens, scăderea drastică a puterii de cumpărare a veniturilor salariale în ultimul deceniu şi jumătate reprezintă un factor esenţial de precarizare a situaţiei acestor gospodării de salariaţi, atât în termeni de echilibru al fluxurilor financiare, cât şi în termeni de resurse, aşadar, în altă ordine de idei, situaţia de nevoie (lipsă) riscă să se permanentizeze prin afectarea resurselor care pot susţine, pe termen lung, menţinerea în starea de normalitate invocată mai sus. Un indicator al precarizării resurselor psihologice ale acestora poate fi considerat şi modul în care aceştia definesc traiul decent, definiţie care poate fi asociată, mai degrabă, traiului la limita subzistenţei. De exemplu, iată cum 13 defineşte traiul decent un salariat din Iaşi : „O viaţă decentă înseamnă să nu ai datorii la întreţinere pentru că aceste datorii sunt un motiv de nelinişte pentru toată lumea şi să nu simţi lipsa unor lucruri absolut necesare, adică minimul necesar” (salariat, 35 de ani, Iaşi). Acest tip de atitudine reprezintă un indicator al îngustării orizontului de aşteptare al unor oameni care se zbat să nu iasă dintr-o dezirabilă zonă a unei normalităţi care are ca unul dintre principiile sale structurante tocmai o anumită anvergură a acestui orizont de aşteptare: Limitarea orizontului de aşteptare poate funcţiona, pe de o parte, ca o modalitate de a scădea, într-o oarecare măsură, presiunea generată de o situaţie caracterizată printr-o „inconsistenţă de status”. Mai concret, statusul de salariat nu poate fi asociat cu acela de sărac, astfel încât definiţia celui din urmă devine mai restrictivă, lărgind, astfel, conţinutul categoriei de nonsărac, cea în care este dezirabil a fi în continuare inclus. Pe de altă parte, precarizarea resurselor ce pot fi implicate în susţinerea pe termen lung a acestei delimitări poate permanentiza această stare de nevoie temporară, transformând situaţia de precaritate într-una de sărăcie. În altă ordine de idei, există pericolul adoptării, sub presiunea unor constrângeri situaţionale cronicizate, a unor practici de consum incompatibile cu statutul de salariat, alimentând tensiunea corelativă unei agravări a problemelor asociate „inconsistenţei de status”. 13 Interviu realizat în cadrul cercetării Interacţiunea sărăcie – excluziune socială, coord. prof. dr. Cătălin Zamfir, ICCV, MMSSF, BM, 2003. 13 SALARIAŢII ROMÂNI 225 POLARIZAREA SALARIALĂ. CÂŞTIGĂTORI ŞI PERDANŢI AI TRANZIŢIEI Gospodăriile de salariaţi sunt foarte eterogene, atât din perspectiva nivelului veniturilor, cât şi din perspectiva stilurilor de viaţă. Pe de altă parte, chiar dacă scăderea puterii de cumpărare a salariilor a afectat majoritatea gospodăriilor de salariaţi, există categorii de salariaţi pentru care aceasta a cunoscut, în ultimii ani, o creştere substanţială. Diferenţierea salarială a căpătat forma unei adevărate polarizări salariale, ceea ce determină şi o polarizare a consumului gospodăriilor de salariaţi. Pe lângă politica salarială a statului, un rol important în configurarea unei astfel de evoluţii îl au politicile salariale ale firmelor, incluzând aici atât beneficiile monetare cât şi pe cele nemonetare. Chiar dacă rolul politicilor publice în astfel de cazuri nu este direct, există influenţe ale acestora în configurarea strategiilor firmelor de a acorda diverse beneficii angajaţilor lor. Salariaţi „la stat” şi salariaţi „la particular” Analiza datelor de interviu culese în mai multe cercetări realizate în cadrul 14 ICCV relevă o serie de concluzii concordante cu cele ale unor sondaje de opinie (CURS, 1999, BOP 2003, BOP, 2004) şi cu cele ale unor anchete realizate de către INS (ACOVI, INS, 2005), în ceea ce priveşte imaginea diferită a firmelor de stat şi a celor private. Atitudinea populaţiei este, la nivel statistic, una net favorabilă firmelor de stat în raport cu cele private. Unul dintre argumentele unei astfel de preferinţe este faptul că securitatea locului de muncă este mai ridicată în sectorul de stat decât în cel privat, în contextul în care majoritatea românilor au răspuns la toate sondajele pe această temă din ultimii ani că preferă un loc de muncă prost plătit, dar sigur, unui loc de muncă bine plătit, dar nesigur (CURS, 1999, BOP, 2003). Dacă în ceea ce priveşte firmele de stat, doar 14,7% dintre salariaţii acestora se declară nemulţumiţi de siguranţa postului pe care îl ocupă, procentul salariaţilor firmelor 15 private care consideră postul lor ca nesigur este de 23,2% . În ceea ce priveşte numărul de ore de lucru, diferenţa dintre salariaţii „la stat” şi cei din domeniul privat este şi mai mare. Procentul nemulţumiţilor este de numai 6,6% dintre angajaţii în sectorul de stat, în timp ce 24% dintre angajaţii la firmele 16 private se plâng de numărul prea mare de ore de muncă . Durata normală legală a săptămânii de lucru în România este de 40 de ore şi, la nivel de medie, aceasta coincide cu cea efectivă. În context european, România 14 Interacţiunea sărăcie – excluziune socială, coord. prof. dr. Cătălin Zamfir, ICCV, MMSSF, BM, 2003; Politici sociale şi economice cu impact asupra consumului populaţiei, coord. dr. Mariana Stanciu, ICCV, 2004, Impactul social diferenţiat al creşterii preţurilor la utilităţile publice, coord. dr. Mariana Stanciu, ICCV, 2003. 15 Condiţii de viaţă ale populaţiei, INS, 2005, p. 64. 16 Idem. 226 MIHNEA PREOTESI 14 este una dintre ţările în care durata săptămânii de lucru este relativ ridicată. Între ţările UE, doar Slovacia înregistrează o durată medie mai mare a săptămânii de lucru (40,9, ore), iar Ungaria şi Grecia înregistrează acelaşi nivel mediu de 40 de 17 ore săptămânal ca şi România, media ţărilor UE fiind de 38,5 ore/săptămână . Datele statistice relevă faptul că valoarea medie a numărului de ore de lucru săptămânal este mai ridicată în activităţile economiei naţionale unde peste 90% dintre angajaţi lucrează în domeniul privat, precum cele ale comerţului şi industriei 18 . Conform acestor date, peste o cincime dintre salariaţii din industria prelucrătoare prelucrătoare şi aproximativ o treime dintre cei angajaţi în domeniul comerţului, 19 . lucrează peste 46 de ore săptămânal O consecinţă a duratei relativ mari a săptămânii de lucru este şi faptul că doar 8% din populaţia ocupată dorea, în 2004, să lucreze cu program de lucru mai lung (INS, 2005, p. 30). Raportul nemulţumiţilor faţă de condiţiile de muncă din domeniul privat comparativ cu cel din unităţile de stat se menţine şi relativ la alte aspecte ale activităţii profesionale, precum condiţiile de muncă, ambianţa la locul de muncă sau nivelul venitului obţinut. Aşadar, în general, salariaţii din sectorul privat sunt într-o măsură mai mare nemulţumiţi de locul lor de muncă decât cei din sectorul de stat. Analiza datelor de interviu oferă o imagine concordantă cu cea a sondajelor de opinie, imagine configurată sintetic de câteva repere, precum: locurile de muncă la stat sunt mai sigure, oferă condiţii mai bune de muncă şi, în general, cel puţin pentru cei cu o calificare scăzută, sunt preferabile celor din sectorul privat. Iată câteva „mostre” de 20 : astfel de opinii culese în mai multe cercetări de teren realizate în cadrul ICCV La particular, salariile sunt mici, şi nu plăteşte mai mult de regimul lunii, adică regimul lunii de 8 ore, dacă ai trecut de 200 de ore, ţi le taie. Si nici libere nu-ţi dă, că dacă ai cerut un liber, te trimite şi acasă! (muncitor calificat, 36 de ani, Iaşi). La particular, acolo, legi mai aspre ca la stat, că doar am auzit atâtea cazuri. La particular, lucrezi de dimineaţa până seara, nu eşti plătit. Chiar şi cu contract de muncă, te-ai uitat urât la patron, a doua zi nu mai vii! (muncitor calificat, 49 de ani, Iaşi). În ceea ce-i priveşte pe tineri, aceştia sunt consideraţi ca fiind cei mai defavorizaţi de actuala conjunctură economico-socială. Tineretul, eu îi plâng de milă; ei au 25 de ani şi n-au nici carte de muncă. Şi, atuncea, ce viitor mai are în faţă? Când mai iese omul ăsta la pensie? Că o să aibă 55 de ani şi o să aibă, dacă or fi timpuri mai bune, poate, să se angajeze, 10–12 ani de muncă. Domne, în primul rând, tineretul, în 17 Statistiques 200, 2001, EIRO, apud. Commission Europeenne, 2003, p. 38. 18 INS, 2005, p. 84, 123. 19 Idem. 20 Interacţiunea sărăcie – excluziune socială, coord. prof. dr. Cătălin Zamfir, ICCV, MMSSF, BM, 2003; Politici sociale şi economice cu impact asupra consumului populaţiei, coord. dr. Mariana Stanciu, ICCV, 2004, Impactul social diferenţiat al creşterii preţurilor la utilităţile publice, coord. dr. Mariana Stanciu, ICCV, 2003. 15 SALARIAŢII ROMÂNI 227 ziua de azi, toţi lucrează la negru, fără un viitor. Dacă patronul, la sfârşitul lunii îi dă un milion jumate, el e mulţumit că nu stă pe capul părinţilor.(…) (muncitor calificat, 56 de ani, Iaşi). Pe de altă parte, situaţia firmelor private este însă una cu un grad înalt de diversitate, iar diferenţele între companiile multinaţionale cu mii de angajaţi, care oferă pachete salariale atractive, cuprinzând importante beneficii monetare şi nemonetare şi, spre exemplu, magazinele din mediul rural, cu un angajat fără forme legale, având un salariu echivalentul cel mult al salariului minim pe economie, reprezintă o bună ilustrare a polarizării existente în cadrul acestei categorii extrem de eterogene a angajaţilor în muncă. În firmele mari, precum cele transnaţionale, negocierea salarială se poartă în jurul unui pachet salarial care include, pe lângă nivelul salariului, şi alte beneficii adiacente, atât de ordin monetar, cum sunt nivelul de plată al orelor suplimentare, precum şi beneficii de ordin nemonetar, care privesc condiţiile la locul de muncă, facilităţi de transport pentru angajaţi către şi de la servici, asigurarea unei mese pe zi etc. Salariaţi beneficiari de avantaje cumulative monetare – nemonetare, versus „beneficiari” de lipsuri cumulative monetare – nemonetare Din discuţiile cu angajaţi din cadrul unor firme private care le oferă acestora anumite beneficii nemonetare, pot fi schiţate unele ipoteze interesante, ce ar merita să fie validate printr-o cercetare de teren mai articulată din punct de vedere 21 . metodologic Din analiza unor date de interviu dintr-o fază preliminară a cercetării privind beneficiile nemonetare ce par a avea un impact important asupra consumului beneficiarilor, cele mai consistente sunt telefonul mobil cu plata convorbirilor limitată sau nu, maşina de serviciu aflată şi în timpul liber la dispoziţia angajatului (cu asigurarea combustibilului într-o măsură mai mare sau mai mică) şi bonurile de masă. În ceea ce priveşte telefonul mobil, avantajul de a nu plăti costul telefonului şi al unui număr de minute de convorbire, poate determina, în timp, o schimbare a patternului de consum al beneficiarilor unor astfel de servicii. Pentru a ilustra o asemenea situaţie, vom cita cazul unuia dintre cei intervievaţi aflat în situaţia de a-i fi asigurat un telefon mobil cu un număr foarte mare de minute disponibile, achitate de firmă. Acesta declară că s-a obişnuit să vorbească foarte mult la telefon şi în afara serviciului şi acest obicei l-ar costa foarte mult în cazul în care ar fi obligat să plătească convorbirile: Cred că, dacă de mâine n-aş mai avea acces gratuit la telefon, mi-ar trebui câteva luni până să mă învăţ să vorbesc la telefon doar cât îmi pot permite din punct de vedere, financiar (M., 38 de ani, angajat cu studii 21 Cercetare propusă a fi realizată în cadrul temei de plan pe anul 2006, în cadrul subtemei privind problematica raţionalităţii consumului. 228 MIHNEA PREOTESI 16 superioare, firmă privată). Acelaşi intervievat vorbeşte despre o altă facilitate acordată de firmă care i-a schimbat anumite obiceiuri de consum, anume, decontarea unor cheltuieli de transport cu taxiul, dincolo de necesităţile impuse de obligaţiile de servici. M-am învăţat să umblu numai cu taxiul, chiar dacă am de mers doar câteva staţii de autobuz, nu mai îmi vine să mă urc în autobuz, prefer să chem un taxi (idem). O altă persoană intervievată consideră maşina de serviciu acordată de firmă în „custodie permanentă”, împreună cu asigurarea unei cantităţi de benzină care excede necesităţile de transport aferente obligaţiilor de servici, ca pe o condiţie esenţială a desfăşurării vieţii sale normale de familie: Nu ştiu ce m-aş face fără maşina asta, nu-mi imaginez cum ar fi să mi-o ia (F., 48 de ani angajată cu studii superioare, firmă privată). Pe de altă parte, percepţia acestor beneficiari de avantaje asociate statutului de salariat la o firmă privată importantă alături de salariaţii „la stat”, cu lefuri mici şi posturi sigure, este una mai degrabă negativă, în contradicţie cu cea exprimată de unii dintre cei angajaţi la particular, dar lipsiţi de astfel de avantaje, care şi-ar dori un asemenea post, „la stat”. Aşadar, beneficiarii acestor avantaje consideră că îşi merită avantajele, întrucât muncesc mai mult decât salariaţii „la stat”, însă argumentul principal pe care îl aduc în favoarea lor pare a fi faptul că produc bani în mod direct, considerând, în general, sau în diverse grade, că cei care lucrează la stat, în special aşa-numiţii bugetari trândăvesc pe banii din impozitele plătite de noi (B., 35 de ani, angajat cu studii superioare, firmă privată). În altă ordine de idei, standardul economic ridicat, asociat cu un anumit pattern de consum, reprezintă pentru aceşti oameni singurii indicatori importanţi ai reuşitei în viaţă. De aceea, a lucra pentru un salariu de 4–5 milioane, pentru ei este inacceptabil, iar cei care acceptă, înseamnă că nu pot mai mult sau nu vor să muncească cu adevărat (F., 42 de ani, angajată cu studii medii, firmă privată). Pe de altă parte, pentru angajaţii în funcţii cu un anumit grad de importanţă la firme private importante, aceste tipuri de beneficii sunt cumulate cu altele, între care foarte importante sunt salariul de bază mult peste media pe economie, dar şi alte stimulente monetare importante. În acelaşi timp, salariaţii cu venituri mici, aflaţi în poziţii mai puţin importante, cunosc deprivările cumulate ale lipsei tuturor acestor beneficii. Atât în cazul salariaţilor din domeniul privat „beneficiari” ai unor deprivări cumulate, cât şi în cazul celor care se bucură de avantajele cumulative ale funcţiilor lor, statul poate interveni prin politicile sale economice şi fiscale. Faptul că aceste avantaje, deşi teoretic ar putea fi impozitate, practic, nu sunt, generează un plus de inechitate în distribuţia şi aşa inechitabilă a resurselor. În plus, există anumite categorii de angajaţi în firme „de stat” sau asimilabile acestora, din punct de vedere. al resurselor publice pe care le gestionează, care se bucură de avantaje asemănătoare şi la fel de neimpozabile. Cazul mai des întâlnit este cel al acordării tichetelor de masă sau, în unele cazuri, a aşa-numiţilor bani de masă. 17 SALARIAŢII ROMÂNI 229 Dacă, în ceea ce priveşte firmele private, faptul că acestea acordă sau nu astfel de beneficii angajaţilor lor reprezintă exercitarea unei libertăţi de opţiune legitime, în ceea ce priveşte firmele de stat sau asimilabile acestora, opţiunea pentru astfel de beneficii este una discutabilă. Acest tip de beneficii neimpozabile a căror contravaloare este consistentă faţă de nivelul general al salariilor din România, depăşind, de obicei, contravaloarea a jumătate dintr-un salariu minim, se acordă, în general, unor angajaţi din domenii în care salariile medii pe ramură sunt superioare mediei pe economie. Pe lângă cazul aşa- numitelor Regii autonome care, mare parte dintre ele, gestionează resurse publice în regim privat, se fac discriminări importante din acest punct de vedere între sectoare bugetare, privilegiate fiind cele subordonate unor ministere cu regim special, precum cel al Administraţiei şi Internelor şi cel al Apărării Naţionale. Discriminările există, de altfel, şi în interiorul acestor instituţii, între angajaţii civili şi cei militari (de exemplu, „banii pentru masă” ce reprezintă un beneficiu salarial neimpozabil reprezintă, în cazul Ministerului Administraţiei şi Internelor, o sumă fixă aproximativ de două ori mai mică pentru angajaţii civili faţă de cei aparţinând categoriei noncivile). Un caz tipic de avantaje cumulate, foarte mediatizat, de altfel, este cel al instituţiei Parlamentului. Ca şi în cazul instituţiilor citate anterior, unui salariu mult peste media pe economie i se adaugă o sumă de beneficii neimpozabile, precum: maşina de serviciu, transportul gratuit pe toate mijloacele de transport, telefonul mobil sau celebrul bufet de lux al Parlamentului, cu preţuri ca la „Cantina săracilor”. În societatea românească în tranziţie, creşterea inegalităţilor salariale a fost, aşadar, coroborată cu o polarizare a diverselor beneficii salariale monetare şi nemonetare. Până la un punct, această diferenţiere a salariilor şi a beneficiilor poate fi considerată ca normală, în contextul trecerii de la economia centralizată şi de la o piaţă a muncii strict controlată de stat în afara acţiunii mecanismelor pieţei, la economia de piaţă şi la liberalizarea pieţei muncii. Ţinând cont însă de faptul că în toată această perioadă sectorul economiei de stat a continuat să deţină o pondere importantă în economie, având la îndemână pârghii puternice de influenţare a pieţei muncii, putem aprecia că mare parte dintre diferenţierile salariale s-au realizat după alte mecanisme decât cele ale pieţei libere. Există şi diferenţieri importante între sectoare strict bugetare, aşadar finanţate, cel puţin din punctul de vedere al salariilor, exclusiv de la bugetul de stat, unde salariile nu urmează o logică economică de tipul corelaţiei acestora cu eficienţa economică a activităţii prestate. Aşadar, inegalităţile salariale, atâta timp cât sunt determinate, în mare parte, de argumente noneconomice, sunt produsul unui raport de putere susceptibil a genera nu doar inegalitate, ci şi inechitate. Privilegiate au fost întreprinderile cu forţă politică şi socială, întreprinderi care se bucurau de acelaşi statut şi în regimul comunist, astfel încât distorsiunile şi 230 MIHNEA PREOTESI 18 dezechilibrele salariale din economia socialistă au fost, în mare măsură, reproduse şi amplificate în contextul tulbure al primelor luni de după Revoluţie. Asemenea dezechilibre şi inechităţi salariale au continuat să se reproducă şi în ultimii ani deşi, guvernul, dispunând de nişte pârghii ale politicii salariale puternic funcţionale într-o economie aflată încă mulţi ani, în mare măsură, în proprietatea statului, în eforturile de a nu alimenta şi mai mult hiperinflaţia, specifică perioadei 1991–1993, a intervenit oarecum în stoparea creşterilor salariale şi corelarea nivelului acestora cu creşterea productivităţii muncii. În acest sens, hotărârea politică de a indexa salariile, în principiu, cu un procent inferior celui al ratei inflaţiei, în condiţiile alternării perioadelor de hiperinflaţie cu cele de inflaţie galopantă pe parcursul a mai mult de un deceniu de tranziţie, a dus la devalorizarea 22 . Pe de altă parte, înlocuirea mecanismului mixt de permanentă a salariilor indexare – compensare în sumă fixă, prin mecanismul unic de indexare, a accentuat decalajele între salariile mici şi cele mari. Presiunile salariale cele mai importante au fost realizate în special din zonele de monopol ale economiei, unde aşa-numitele Regii autonome – din industria energiei electrice şi termice, a distribuţiei gazului şi apei –, profitând de poziţia lor de monopol, şi-au transferat costurile ineficienţei lor datorate creşterilor de salarii nejustificate din punct de vedere economic, fie direct asupra populaţiei, prin creşterea preţurilor serviciilor oferite, fie indirect, prin creşterea subvenţiilor primite de la buget. De partea cealaltă, între perdanţii perioadei de tranziţie, pe lângă salariaţii „beneficiari” ai unui salariu minim pe economie, se numără salariaţii din agricultură, cei din construcţii şi mare parte dintre salariaţii angajaţi în ramuri economice care funcţionează într-un mediu economic puternic concurenţial, precum cele din industria uşoară. În cadrul ramurilor economice respective, se poate afirma că predomină forţa de muncă slab şi mediu calificată, acest fapt putând reprezenta o explicaţie a salariilor sub media pe economie. Una dintre raţiunile pe care politica salarială trebuie să se bazeze în stabilirea criteriilor de ierarhizare a salariilor este noţiunea de status. Necorelarea nivelului salariului cu nivelul statusului poate genera (conform Marshall, 1950, apud. M. Preda, 2002, p. 57) inechitate şi chiar „o ameninţare la adresa modalităţilor de constituire a drepturilor cetăţeneşti, dacă nu acceptă în cadrul negocierii colective noţiunea de status în descrierea salariului corect şi clasificarea membrilor lor în categorii”. În consecinţă, unui status mai ridicat, precum cel asociat profesiei de medic, sau celei de profesor, ar trebui să i se asocieze un salariu mai mare. O ilustrare a modului în care acest principiu al corelării dintre status şi nivelul salariului nu a fost respectat în România, o oferă analiza unor zone salariale, precum cea a sănătăţii, unde nici existenţa unui număr important de salariaţi cu 22 În perioada 1991–2003, creşterea preţurilor a fost compensată în proporţie de numai 67,8% de creşterea veniturilor salariale medii nete (Mihăilescu A., 2004, p. 30). 19 SALARIAŢII ROMÂNI 231 înaltă şi medie calificare, nici importanţa socială majoră a domeniului, recunoscută ca atare, cel puţin în statele europene ale bunăstării, nu au reprezentat argumente suficiente pentru a cataliza voinţa socială şi nici voinţa politică de a întreprinde anumite acţiuni în sensul realizării unei adecvări a salarizării. În consecinţă, nivelul mediu de salarizare al acestui sector vital al societăţii, se află, în toată această perioadă, sub media pe economie, ajungând, în anul 2000, la mai puţin de jumătate din nivelul anului 1990. La o scară ceva mai redusă, o situaţie asemănătoare este prezentă şi în ceea ce priveşte domeniul învăţământului. Salariile neconforme cu statusurile generează patternuri de consum la fel de necorespunzătoare cu statusul. Mai concret, capitole ale consumului necesar a fi relativ bine reprezentate în acord cu un status ridicat, precum cele ce vizează elemente ale ţinutei vestimentare, dar şi cele de participare socială la activităţi asociate acestor statusuri, vor fi fatalmente neglijate, în dauna celor ce vizează categorii ale consumului de strictă necesitate. Imaginea „şifonată” a deţinătorilor acestor statusuri se va transfera asupra statusului însuşi, iar meserii respectate şi atractive în lumea civilizată, vor ajunge să fie considerate în România, fie un refugiu al incompetenţilor şi blazaţilor, fie zone privilegiate ale corupţiei. BIBLIOGRAFIE 1. Barr, Nicholas, coord., Pieţele forţei de muncă şi politica socială în Europa Centrală şi de Est. Tranziţia şi dincolo de aceasta, vol. 1, Oxford University Press, 1995. 2. Bălan, Ionuţ în „Săptămâna Financiară”, nr. 9, sept., 1995. 3. Hainard, Francois, Nolde Marion, Memminger Gilberte, Micheloni Marlene, Avons-nous des pauvres? – Enquete sur la precarité et la pauvreté dans le canton de Neuchatel, Cahiers de l’ISSP, 1990 (Université de Neuchatel – Institut de sociologie et de sciences politiques – Faculté de droit et de science economiques. 4. Ilie, Simona, Inegalităţi în distrubuţia veniturilor. Politici sociale în domeniul veniturilor, teză de doctorat, Universitatea Bucureşti, 2004, manuscris. 5. Mihăilescu, Adina, Minimul de trai şi costurile sociale. Concepte operaţionale în analiza calităţii vieţii, Iaşi, Editura A ’92, 2004. 6. Pop, Luana, Miruna, coord., Dicţionar de politici sociale, Bucureşti, Editura Expert, 2002. 7. Preda, Marian, Politica socială românească. Între sărăcie şi globalizare, Iaşi, Editura Polirom, 2002. 8. Zamfir, Cătălin, coord., Politici sociale în România: 1990–1998, Bucureşti, Editura Expert, 1999. 9. Diagnoza anuală a Calităţii Vieţii, ICCV, 1990–1999, 2003, coord. prof. dr. Ioan Mărginean. • Barometrul de Opinie Publică, F.S.D., 2003, 2004. • Evolution des relations industrielles en Europe en 2002, Fondation europèenne pour l’ameloration des conditions de vie et de travaille, Comisssion Europèenne, 2003. • Forţa de muncă în România. Ocupare şi şomaj în anul 2004, Institutul Naţional de Statistică, 2005. 10. Anuarul Statistic, 1993, 2002, Institutul Naţional de Statistică. • Condiţiile de viaţă ale populaţiei, INS, 2005. • Politici sociale şi economice cu impact asupra consumului populaţiei, Raport de cercetare, coord. dr. Mariana Stanciu, ICCV, 2005, www.iccv.ro. 232 MIHNEA PREOTESI 20 fter the collapse of communist regimes, the former communist countries, Romania being among them were confronted with A substantial increase of inequalities regarding the incomes distribution. The 16 years of transition induced major changes in wage distribution configuration, meaning that the difference increased, fact that had a direct impact on the living standard of salarieds house holds. In today Romania, the salarieds house holds are a very heterogeneous category, regarding income and life style. Within this context, we shall analyse the differentiated effects of some policies with global impact, subordinated to desideratum as macrostability, over some categories of salarieds house holds. We also propose an analysis of the impact of companies policies in the field of salaries, including financial, as well as non financial benefits over the salarieds consumption. In fact, what we intend to do is, in the end, to answer the question: which categories of salaried can be considered as transition loosers, and which can be considered as winner?